CELEX: 32013R0641
Language: sl
Date: 2013-06-24 00:00:00
Title: Izvedbena uredba Komisije (EU) št. 641/2013 z dne 24. junija 2013 o uvrstitvi določenega blaga v kombinirano nomenklaturo

5.7.2013   
            
            
               SL
            
            
               Uradni list Evropske unije
            
            
               L 186/1
            
         
      IZVEDBENA UREDBA KOMISIJE (EU) št. 641/2013
   z dne 24. junija 2013
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbor za carinski zakonik ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 24. junija 2013
      
         
            Za Komisijo V imenu predsednika
         
         Algirdas ŠEMETA
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Komplet za prodajo na drobno, t. i. „pribor za kamin“, ki je sestavljen iz:
                              
                                          —
                                       
                                       
                                          samostoječega litoželeznega držala za orodje,
                                       
                                    
                                          —
                                       
                                       
                                          grebljice,
                                       
                                    
                                          —
                                       
                                       
                                          lopatice,
                                       
                                    
                                          —
                                       
                                       
                                          klešč.
                                       
                                    Namenjen je ravnanju s premogom, poleni in pepelom pri kaminu.
                           
                        
               
                  8205 51 00
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 8205 in 8205 51 00.
                  Kosi štejejo za blago, pripravljeno v kompletih za prodajo na drobno v smislu splošnega pravila 3(b), saj so pripravljeni za skupno prodajo na drobno za zadovoljevanje neke potrebe ali izvajanje določene dejavnosti, tj. čiščenje kamina.
                  Kompletu daje bistven značaj ročno orodje pod tarifno številko 8205 (grebljica, lopatica in klešče), saj se uporablja pri kaminu, držalo pa ga zgolj drži. Komplet se zato uvrsti glede na ročno orodje.
                  Komplet se zato uvrsti pod oznako KN 8205 51 00 kot orodje za gospodinjstvo.
               
            
                  
                              2.
                           
                           
                              Komplet za prodajo na drobno, t. i. „pribor za kamin“, ki je sestavljen iz:
                              
                                          —
                                       
                                       
                                          samostoječega držala iz nerjavnega jekla za orodje,
                                       
                                    
                                          —
                                       
                                       
                                          grebljice,
                                       
                                    
                                          —
                                       
                                       
                                          lopatice,
                                       
                                    
                                          —
                                       
                                       
                                          metlice,
                                       
                                    
                                          —
                                       
                                       
                                          klešč.
                                       
                                    Namenjen je ravnanju s premogom, poleni in pepelom pri kaminu.
                           
                        
               
                  8205 51 00
               
               
                  Uvrstitev opredeljujejo splošna pravila 1, 3(b) in 6 za razlago kombinirane nomenklature ter besedilo oznak KN 8205 in 8205 51 00.
                  Kosi štejejo za blago, pripravljeno v kompletih za prodajo na drobno v smislu splošnega pravila 3(b), saj so pripravljeni za skupno prodajo na drobno za zadovoljevanje neke potrebe ali izvajanje določene dejavnosti, tj. čiščenje kamina.
                  Kompletu daje bistven značaj ročno orodje pod tarifno številko 8205 (grebljica, lopatica in klešče), saj se uporablja pri kaminu, držalo pa ga zgolj drži, in ker ga sestavlja več delov v primerjavi z eno metlico. Komplet se zato uvrsti glede na ročno orodje.
                  Komplet se zato uvrsti pod oznako KN 8205 51 00 kot orodje za gospodinjstvo.
               
            
                  
                      (1) Glej sliko.
               
               
                   
               
               
                   
               
            
         
      
         (1)  Slika je zgolj informativna.